**Јавни позив за учеснике**

Градска општина Стари Град, Београд расписује јавни позив за учеснике који ће учествовати у пројекту „**Покрени се за ИТ**“. Пројекат „Покрени се за ИТ“ спроводи Градска општина Стари град, а суфинансира га Министарство омладине и спорта Републике Србије.

Сви заинтересовани млади (**од 15 до 30 година**), који желе да учествују на пројекту **„Покрени се за ИТ“** који има за циљ да младе упозна са савременим трендовима у ИТ сфери и да их оспособи за практичан рад кроз различите бизнис идеје и форме се позивају да се пријаве.

Едукација ће се одвијати ***online***, пријавом на интернет портал који је искључиво намењен стицању нових знања и вештина у ИТ области у облику тематских предавања, стручних радионица, семинара.

* **Тематска предавања** су намењена усвајању нових знања и трендова из ИТ индустрије, стручном усавршавању и остваривању контаката са појединцима и институцијама из ИТ сектора.
* **Стручне радионице** обрађују реалан контекст рада на мобилним платформама, савремене интернет сервисе, администрацију рачунарских система, итд.
* **Семинари** се баве важним сегментима предузетништва, такође **трибине о предузетништву** које обрађују актуелне правце, практичне моделе рада у ИКТ предузећу итд. Такође сви учесници ће имати **стручну подршку** при изради плана реализације пословних идеја.

Стога је потребно да имате интернет и мобилни телефон или компјутер, изражену жељу и заинтересованост и већ сте на пола пута да усавршите своја ИТ знања и да добијете сертификат на крају реализације пројекта.

Попуњену пријаву послати најкасније до **15. септембра 2021**. на е-маил адресу projekti@starigrad.org.rs , а у *subject-u* написати **Пријава за учеснике**.